[{"text_idx": "#000002", "text": "Tallinna pa\u0308eval, 15. mail viib Tallinna Linnamuuseumi Ajalootramm linlasi ja ku\u0308lastajaid tasuta trammiso\u0303itudele. Trammiaknast na\u0308htavat ta\u0308iendab giidi jutustus pealinna ajaloost."}, {"text_idx": "#000003", "text": "Ajalootrammi reis kulgeb vahepeatusteta Lutheri kvartali la\u0308hedasest Vana-Lo\u0303una peatusest Koplisse ja tagasi. Tuur kestab umbes 1,5 tundi ja sobib ta\u0308iskasvanutele ning kooliealistele lastele. Algusega kell 13, 15 ja 17 saab tuuri kuulata nii eesti kui ka vene keeles, kell 19 eesti keeles. Esimese ajalootrammi saadab kell 13.00 pidulikult muusikaga teele Tallinna Linnatranspordi puhkpilliorkester.Trammis giidi selgituste kuulamiseks jagatakse so\u0303itjatele ko\u0303rvaklapid. Seepa\u0308rast on reisijate arv ka piiratud \u2013 igal so\u0303idul saab osaleda kokku 50 inimest. Giidituuril osalemiseks on vajalik eelregistreeritud tasuta pilet, mille saab broneerida muuseumi kodulehel. Kuna reisijate arv on piiratud, siis palub muuseum pileti broneerinuil plaanide muutudes pilet kindlasti tagastada, et anda nii vo\u0303imalus teistele soovijatele."}, {"text_idx": "#000004", "text": "Tramm on traditsioonidega, va\u0308a\u0308rikas ja keskkonnaso\u0303bralik liiklusvahend, mille ajalugu Tallinnas ulatub 1888. aastasse. Just siis alustas to\u0308o\u0308d linna esimene hobutrammiliin marsruudil Vanaturu kael \u2013 Kadriorg. Trammituuridega toetab muuseum Tallinna Euroopa rohelise pealinna programmi ja kutsub linlasi kasutama u\u0308histransporti.Trammituurid su\u0308nnivad Tallinna Linnamuuseumi, AS Tallinna Linnatransport, Kultuuri- ja Spordiameti ning Tallinna linnavalitsuse koosto\u0308o\u0308s. Ja\u0308rgmine vo\u0303imalus tasuta ajalootrammiga so\u0303ita tuleb ta\u0308navu 26. augustil, mil ta\u0308histatakse 135 aasta mo\u0308o\u0308dumist linna esimese hobutrammiliini avamisest marsruudil Vanaturu kael \u2013 Kadriorg."}, {"text_idx": "#000006", "text": "Tallinna Linnamuuseum ja\u0308tkab alates septembrist ka igakuiseid trammituure. Loe la\u0308hemalt"}, {"text_idx": "#000018", "text": "Linnu tee la\u0308bib po\u0303hjaliku muudatuse. Ta\u0308nav muutub rohelisemaks ja liiklejatele turvalisemaks (1)"}, {"text_idx": "#000024", "text": "Oktoobris taastub Tallinnas kogu trammiliiklus"}, {"text_idx": "#000026", "text": "Innovaatilised, loovad ja keskkonnaso\u0303bralikud - selgusid Tallinna parimad ettevo\u0303tlusteod"}, {"text_idx": "#000028", "text": "1. oktoobrist so\u0303idavad Tallinnas taas ko\u0303ik trammiliinid - so\u0303itmist ja\u0308tkab ka liin nr 6 Kopli-Tondi (1)"}, {"text_idx": "#000029", "text": "Linn vo\u0303tab fookusesse parema ligipa\u0308a\u0308setavuse tagamise puuetega inimestele"}, {"text_idx": "#000031", "text": "Tondi viadukti ehitus katkestab oktoobris ajutiselt rongiliikluse Balti jaama ja Tondi vahel (1)"}]